system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Visul unei nopți de iarnă?
assistant
Visul unei nopți de iarnă este o piesă de teatru a autorului român Tudor Mușatescu. A avut prima reprezentație în 1937 la Teatrul Comedia din București.

Prezentare

În Ajunul Revelionului, Alexandru Manea cumpără un colier de la un magazin. După ce se ceartă la telefon cu iubita sa, Elvira, Alexandru Manea rămâne acasă de Revelion. Maria, o vânzătoare, îi aduce ea acasă scriitorului colierul pentru a avea șansa de a-l întâlni.  Alexandru Manea o reține în casă ca să petreacă Revelionul cu el...

Personaje
 Alexandru Manea, un scriitor român renumit 
 Maria Panait, vânzătoare 
 Milică Dumitrescu
 Natalia Panait
 Manole
 Elvira, iubita lui Alexandru Manea
 Bebe Cristian, un prieten al scriitorului pe care acesta nu-l mai agrea 
 sergent de stradă
 patron de magazin
 vânzătoare

Reprezentații
A fost jucată pentru prima dată în anul 1937, pe scena Teatrului „Comedia” din București și i-a avut ca protagoniști pe actorii George Vraca, Nelly Sterian, Willy Ronea, Marcel Anghelescu, Mișu Fotino.

Ecranizări
Piesa a avut parte de două ecranizări: în 1944-1946, regizată de Jean Georgescu și în 1980, realizată pentru televiziune în regia lui Dan Necșulea.

Teatru radiofonic
 1974 - regia Titel Constantinescu, cu Virgil Ogășanu, Ioana Casetti, Mihai Mereuță, Eugenia Bosânceanu, Rodica Suciu, Victor Ștrengaru, Rodica Sanda Țuțuianu, Ștefan Velniciuc, Sorin Gheorghiu.
 1985 - O noapte de vis, muzical de Edmond Deda, regia Dan Puican, cu Ion Caramitru, Rodica Mandache, Mitică Popescu, Stela Popescu, Tamara Buciuceanu-Botez, Matei Alexandru, Mișu Fotino, Rodica Popescu, Alexandru Arșinel.

Referințe și note

Vezi și
 Listă de piese de teatru românești
 Visul unei nopți de vară

Comedii
Piese de teatru românești
Piese de teatru de Tudor Mușatescu
Piese de teatru adaptate în filme